internet vaartha 158 Views
ముంబై : చెల్లింపుల బ్యాంకులు, చిన్న బ్యాంకుల ఏర్పాటుకులైసెన్సులు జారీచేసిన రిజర్వు బ్యాంకుకు తమతమ బ్యాంకులు ఏర్పాటుకు సుముఖత వ్యక్తంచేయని వివిధ సంస్థలు లైసెన్సులను వెనక్కి పంపించడంపై రిజర్వు బ్యాంకు కూడా తీవ్రంగా పరిగణిస్తోంది. లైసెన్సులు సరెండర్‌చేసిన సంస్థల నుంచి సంజా యిషీకోరి ఆపై భారీ మొత్తం జరిమానాలు వేయాలని కూడా భావిస్తోంది. చోళ మండలం కంపెనీ తర్వాత టెక్‌ మహీంద్ర, సన్‌ ఫార్మా దిలీప్‌ సంఘ్విలు తమతమ లైసెన్సులను సరెండర్‌చేశారు. ఇక రంగంలో కేవలం ఎనిమిది మంది మాత్రమే మిగిలారు. స్వల్పమార్జిన్లతో చెల్లిం పుల బ్యాంకుల లాభదాయకత దెబ్బతింటుందన్న అంచనాలతోనే వీటిని సరెండర్‌ చేసినట్లు నిపుణుల అంచనా. పోటీతత్వం కూడా పెరిగిందని అందు వల్లనే మార్జిన్లు కూడా తగ్గుతాయని అంచనా వేసారు. కొత్తగా చెల్లింపులు బ్యాంకులు స్థాపించిన సంస్థలకు కనీసం మూడునుంచి ఐదేళ్లకాలం పడు తుందని, లాభనష్టాలు లేని స్థాయి ఆపై లాభాల దిశగా వెళ్లాలంటే ఐదేళ్లు ఆగాల్సిందే. ఆర్‌బిఐ నిబంధనలు, చట్టాలు మరింత కఠినంగా ఉన్నాయి. దీని వల్ల పేమెంట్‌ బ్యాంకులు నగదు సమీకరణకు కష్టం అవుతుంది. సంస్థలు ముందు 75శాతం ప్రభుత్వ సెక్యూరిటీల్లో జమచేయాలి. ఆతర్వాత కొత్త పేమెం ట్‌ పరిష్కారాలకు రావాల్సి ఉంటుంది. యూనిఫైడ్‌ పేమెంట్స్‌ ఇంటర్‌ఫేస్‌కు రావాలి. ఈ విధానాన్ని నేషనల్‌ పేమెంట్స్‌ కార్పొరేషన్‌ ఏర్పాటుచేస్తోంది. మార్జిన్లు, ఫీజు వివరాలు తక్కువగా ఉంటే సంస్థలు ఎలా లాభాల్లోనికి వస్తాయని, ఎలా నగదు పరి పుష్టం అవుతాయని మార్కెట్‌నిపుణులు చెపుతున్నారు. నాన్‌బ్యాంకింగ్‌ రంగంలోకూడా డిజిటల్‌ బ్యాం కింగ్‌ విధానం పెరిగింది. కొన్ని సంస్థలు డిజిటల్‌ వ్యాలెట్లు కూడా ఏర్పాటుచేసి చెల్లింపులు, నగదు బదిలీ వంటివిచేస్తున్నాయి. చెల్లింపుల బ్యాంకుల పరంగా లక్ష రూపాయలకు మించిన డిపాజిట్లు తీసుకోవచ్చు. అయితే క్రెడిట్‌కార్డులు జారీచేయ లేవు. దీనివల్ల ఆదాయవనరుల్లో ప్రధానమూలవ నరులకు దెబ్బతగులుతోంది. చెల్లింపు బ్యాంకుల ఆదాయవనరులు ఏవలం ఫీజుల రాబడులే కానీ నికరవడ్డీ ఆదాయం కాదు. అందువల్లనే ఈ మూడు సంస్థలు వైదొలిగాయి. మిగిలిన ఎనిమిది సంస్థల్లో మూడు ఆదిత్యబిర్లా నువో ఐడియా సెల్యులర్‌, ఎయిర్‌టెల్‌, వొడాఫోన్‌ సంస్థలున్నాయి. బ్యాంకులు ఇటీవలికాలంలో ప్రధానమంత్రి జన్‌ధన్‌ యోజనను కూడా విస్తరించాయి. దీనివల్ల కూడా చిన్నబ్యాం కులు, చెల్లింపుల బ్యాంకులకు కొంత ఒత్తిడిపెరుగు తుంది. సుమారు 21.87 మిలియన్ల ఖాతాలు ఈ స్కీంలో ప్రారంభంఅయ్యాయి. భారీ కార్పొరేట్ల స్థాయిలో చూస్తే 41మంది ఫైనాన్స్‌ కంపెనీలు స్థాపించారు. టెక్నాలజీ, వ్యక్తిగతంగా ఆర్ధిక సంస్థ లున్నవారు లైసెన్సులకు దరఖాస్తుచేస్తే ఆర్‌బిఐ 11 మందికి మంజూరుచేసింది. అయితే ఐదేళ్లవరకూ లాభాలు లేనిసంస్థలను నడిపించడం ప్రస్తుత పోటీ వాతావరణంలో కష్టం అవుతుందన్న లక్ష్యంతో ఈ మూడు సంస్థలుతమ లైసెన్సులను సరెండర్‌చేసి నట్లు సమాచారం. అయితే ఆర్‌బిఐ మాత్రం వీటిపై తీవ్రంగా పరిగణిస్తోంది. అధ్యయనం చేసి అవసరమైతే జరిమానా విధించాలని చూస్తోంది.